Henriko artikulai

Henriko artikulai – 1573 m. gegužės 20 d. Abiejų Tautų Respublikos bajorijos ir išrinktojo karaliaus Henriko Valua sudarytas pacta conventa.

Pagal šią sutartį nustatyta:
 Karalius visuomet bus renkamas.
 Užtikrinama tikybos laisvė.
 Karalius nesiųs atstovų į svetimas valstybes ir iš ten nekvies, nepriiminės ir nerinks kareivių, o jei tai darys asmeniniais tikslais, tai tik su Tarybos žinia.
 Karalius be Seimo pritarimo nepradės karo. Seimui nutarus galima šaukti visuotinį bajorijos šaukimą tiktai valstybės viduje. Kariauti galima ir užsienyje, bet karius laikyti galima tik 3 mėn., karalius pats turi sumokėti samdiniams algas. Kariuomenės negalima dalyti karo vienetais. Apsaugą apmoka karalius.
 Valstybės sienas gina karalius savo lėšomis.
 Karalius prie savęs turi turėti iš Senato 16 žmonių, 4 iš jų nuolat.
 Seimai bus renkami kas dveji metai, nepaprastieji gali būti renkami prireikus, ne ilgiau kaip 6 savaites, o prieš tai susirenka pavietų seimeliai. Didžiojoje Lenkijoje, Mažojoje Lenkijoje ir Lietuvoje turi vykti po vieną seimą.
 Respublikos reikmėms karalius naudos tik valstybinius antspaudus, kurie yra kanclerių ir pakanclerių žinioje.
 Valstybinių ir karaliaus tarnautojų skaičiaus karalius nemažins, o į šias vietas skirs vietinius, o ne svetimšalius.

Laisva elekcija
Istoriniai Lietuvos teisės šaltiniai
LDK teisė